Document ID: /roh_data/filtered/swiss_laws_in_ROH.jsonl.gz/313

803.100

Lescha d'expropriaziun dal chantun Grischun

dals 26-10-1958 (versiun dals 01-01-2025)

acceptada dal pievel ils 26 d'october 19581)

1. Champ d'applicaziun e princip

Champ d'applicaziun

Art.  1 1 Cun resalva dal dretg federal e dal dretg chantunal davart la planisaziun dal territori vala questa lescha per tut las expropriaziuns sco er per la constataziun e per las consequenzas da restricziuns da la proprietad che sumeglian expropriaziuns. * 2 Sch'ina   expropriaziun   è   pussaivla   tenor   dretg   federal   e   chantunal,   po   decider l'expropriant   tenor   tgenin   dretg   ch'ella   vegn   realisada.   Suenter   ch'il   dretg d'expropriaziun è dà n'exista betg pli quest dretg d'eleger. *

Princip

Art.  2 1 L'expropriaziun è admissibla mo per ovras publicas u per ovras d'interess public, premess ch'ella è necessaria per cuntanscher l'intent e ch'ina cunvegna amicabla n'è betg pussaivla u fiss pussaivla mo cun custs sproporziunads.

Egualitad da las schlattainas

Art.  2a * 1 Las indicaziuns davart las persunas, davart las funcziuns e davart las professiuns en questa lescha sa refereschan ad omaduas schlattainas, uschenavant ch'i na resulta nagut auter or dal senn da questa lescha.

2. Il dretg d'expropriaziun

Legitimaziun

Art.  3 * 1 Il   dretg   d'expropriaziun   po   vegnir   pretendì   dal   chantun,   da   las   vischnancas   e d'autras corporaziuns u instituziuns da dretg public sco er da persunas dal dretg privat.

1) M dals 9 d'avrigl 1958, 168; PCG 1958, 89 e 145 * tabellas da las modificaziuns a la fin dal relasch

1

803.100

2 Il chantun ha il dretg d'expropriaziun a norma da la legislaziun. Ils conclus dal pievel e dal cussegl grond davart la realisaziun d'ovras publicas cumpiglia en sasez l'autorisaziun d'applitgar l'expropriaziun.

3 Davart la concessiun dal dretg d'expropriaziun per ovras, da las qualas il chantun n'è betg il patrun da construcziun, decida il departament.

4 … *

Object

Art.  4 1 Expropriads pon vegnir dretgs reals da bains immobigliars sco er ils dretgs da vischinanza che derivan da la proprietad funsila, plinavant ils dretgs da locataris e da fittadins dal bain immobigliar ch'è pertutgà da l'expropriaziun.

2 Dretgs da bains immobigliars che servan a l'intent public pon medemamain vegnir expropriads, sche la lescha na prescriva betg insatge auter. Il departament impona a l'expropriant   las   cundiziuns   necessarias   per   mantegnair   las   colliaziuns   u   las cundiziuns necessarias en l'interess da la segirezza publica e dals bains immobigliars vischins. * 3 Nua ch'i tanscha in dretg real limità, na dastga la proprietad betg vegnir retratga senza il consentiment da l'exproprià. Medemamain na dastga cunter la veglia da l'exproprià   betg   vegnir   exproprià   per   adina,   sch'ina   expropriaziun   transitorica tanscha per realisar l'intent.

Art.  5 Extensiun 1 Il dretg d'expropriaziun po vegnir pretendì:

a)

per   construir,   per   midar,   per   mantegnair,   per   manar   sco   er   per   engrondir in'ovra en l'avegnir;

per   retrair   ils   materials   da   construcziun   necessaris,   sch'ins   survegn   quels uschiglio mo a cundiziuns fitg engrevgiantas, per procurar ils materials da construcziun e per depositar material;

per prender mesiras ch'èn necessarias per remplazzar dretgs d'expropriaziun u per mantegnair interess publics.

b)

c)

d)

Dretg d'expansiun da l'exproprià

Art.  6 1 Sch'i vegn duvrada mo ina part d'in bain immobigliar u da plirs bains immobigliars che tutgan economicamain ensemen e sch'il rest na po uschia betg vegnir utilisà confurm a l'intent u sche quai vegn engrevgià sproporziunadamain, po l'exproprià pretender l'expropriaziun cumpletta.

2 Sche – tras conceder in dretg real limità – il bain immobigliar na po betg vegnir utilisà   da   l'exproprià   confurm   a   l'intent   u   sche   quai   al   vegn   engrevgià sproporziunadamain, po el pretender l'expropriaziun dal bain immobigliar.

2

803.100

Dretg d'expansiun da l'expropriant

Art.  7 1 L'expropriant po pretender l'expropriaziun cumpletta, sche l'indemnisaziun per la reducziun   da   la   valur   dal   rest   importa   tar   l'expropriaziun   parziala   dapli   che   la mesadad da sia valur.

2 L'expropriant   sto   communitgar   a   l'exproprià   en   scrit   ed   entaifer   20   dis   dapi   la fixaziun   legalmain   valaivla   da   l'indemnisaziun,   sch'el   ha   tschernì   l'expropriaziun parziala u l'expropriaziun cumpletta.

Renunzia

Art.  8 1 L'expropriant po – sch'el n'ha betg gia pretendì l'enviament anticipà en il possess – declerar a l'exproprià la renunzia d'exequir l'expropriaziun, e quai en scrit ed entaifer 20 dis dapi la fixaziun legalmain valaivla da l'indemnisaziun. * 2 Sch'i resultan per l'exproprià donns cumprovads tras la renunzia, ston quels vegnir pajads.   Sche   las   partidas   na   vegnan   betg   da   sa   cunvegnir   davart   l'autezza   dal pajament,   decida   quella   instanza   che   ha   tratg   la   decisiun   definitiva   davart l'indemnisaziun d'expropriaziun. Il dretg da pajament surannescha entaifer 1 onn suenter che la renunzia è vegnida declerada.

3 Ina restricziun dal dretg prenotada en il register funsil po l'exproprià laschar stritgar mussond la decleraziun da renunzia.

3. L'indemnisaziun

Princip, cumpetenza per fixar geners

Art.  9 1 L'expropriaziun sto adina vegnir indemnisada cumplainamain. L'indemnisaziun sto per   regla   vegnir   pajada   en   daners.   Cun   il   consentiment   da   l'exproprià   po   ina prestaziun reala remplazzar per part u dal tuttafatg ina prestaziun en daners.

2 Sche   l'expropriaziun   tutga   ina   persuna   cun   dretgs   reals   che   dovra   il   bain immobigliar exproprià absolutamain per pratitgar sia professiun, duai sche pussaivel vegnir pajada ina cumpensaziun reala.

Part integrala da l'indemnisaziun

Art.  10 1 L'indemnisaziun   sto   vegnir   fixada   resguardond   tut   ils   dischavantatgs   che l'exproprià ha senza atgna culpa pervia da la privaziun u pervia da la restricziun da ses dretgs. Damai sto vegnir pajà:

a)

b)

la valur commerziala cumplaina dal dretg exproprià;

la reducziun da la valur che resulta, sch'i vegn duvrada mo ina part d'in bain immobigliar   u   da   plirs   bains   immobigliars   che   tutgan   economicamain ensemen;

c) * ina   part   adequata   vi   dals   custs   da   reacquisiziun,   sch'il   donn   subjectiv   d'in exproprià   ch'è   dependent   da   la   reacquisiziun   è   pli   grond   che   la   valur commerziala da l'object exproprià. La plivalur sto l'exproprià laschar stimar.

3

803.100

d) * tut ils auters dischavantatgs che l'exproprià ha e che sa laschan prevair pervia

da l'expropriaziun, sche las chaussas succedan a moda usitada.

2 Sch'ins   na   po   constatar   nagins   dischavantatgs   cun   ordinar   la   privaziun   u   la restricziun dal dretg, po – sin dumonda da l'expropriant, da l'exproprià u d'uffizi – la decisiun   vegnir   suspendida   fin   che   l'ovra   è   finida,   eventualmain   cun   fixar   ina garanzia adequata.

Calculaziun da la valur commerziala

Art.  11 1 Cun eruir la valur commerziala ston vegnir resguardadas adequatamain meglras pussaivladads   d'utilisaziun,   dentant   betg   pretschs   evidents   da   speculaziun   u d'amaturs.

2 Servituts existentas sin il bain immobigliar, cun excepziun da la giudida, sco er ils dretgs   persunals   prenotads   en   il   register   funsil   ston   vegnir   resguardads   tar   la stimaziun,   medemamain   la   valur   da   grevezzas   spezialas   che   scrodan   tras l'expropriaziun.

3 Ils augments e las reducziuns da la valur che resultan da l'ovra da l'expropriant na vegnan betg resguardads.

Indemnisaziun per las servituts e per ils dretgs persunals

Art.  12 1 Per servituts expropriadas, cun excepziun da la giudida, e per ils dretgs persunals prenotads   en   il   register   funsil   sto   vegnir   indemnisà   adequatamain   a   la   persuna autorisada il donn che resulta da sia restricziun u da sia spiraziun.

2 Locataris e fittadins pon, er sche lur dretgs n'èn betg prenotads en il register funsil, pretender   ina   cumpensaziun   per   il   donn   che   resulta   ad   els   da   l'aboliziun   da   lur contracts   da   locaziun   e   da   fittanza   ch'eran   vegnids   fatgs   avant   l'iniziaziun   da   la procedura d'expropriaziun.

Art.  13

Indemnisaziun per dretgs da pegn funsils, per grevezzas funsilas e per giudidas

1 A   las   persunas   autorisadas   al   pegn   immobigliar,   a   la   grevezza   funsila   ed   a   la giudida stat bun – empè da la chaussa expropriada – l'indemnisaziun pajada per quai a  norma  dal  dretg  civil.  Ellas  pon  far  independentamain  dumondas,  sch'igl  è  da temair che lur dretgs vegnian restrenschids.

2 Las persunas autorisadas a la giudida pon ultra da quai pretender independentamain cumpensaziun per il donn che resulta da la privaziun da la chaussa.

Art.  14 *

…

4

803.100

4. Procedura d'expropriaziun

Acts preparatorics

Art.  15 1 Acts ch'èn necessaris per preparar in'ovra che po vegnir expropriada, ston vegnir tolerads,   suenter   ch'els   èn   vegnids   communitgads   ad   uras   al   proprietari.

L'expropriant sto pajar cumplettamain l'indemnisaziun dal donn.

2 Per tals acts preparatorics ston ins dumandar la permissiun dal departament che po far quest act dependent d'ina prestaziun da garanzia. * 3 Plants d'indemnisaziun dal donn vegnan giuditgads da las dretgiras ordinarias.

Introducziun da la procedura

Art.  16 * 1 Tar projects per la construcziun da vias, tar projects per la correcziun dals curs d'aua   e   tar   projects   forestals   vegn   la   procedura   d'expropriaziun   introducida   tras l'exposiziun publica dal project. Tar projects che pertutgan mo paucs proprietaris da bains immobigliars e che n'han betg per consequenza grondas pretensiuns da dretgs, succeda   quai   tras   il   consentiment   en   scrit   dals   pertutgads   da   renunziar   a l'exposiziun. * 2 Tar ils ulteriurs projects succeda l'introducziun da la procedura tras l'avis persunal als proprietaris da bains immobigliars pertutgads.

Scumond d'expropriaziun

Art.  17 1 A partir dal di da la publicaziun da l'exposiziun e tar la procedura scursanida2) a partir dal di ch'igl è vegnì tramess la citaziun, na dastgan – senza il consentiment da l'expropriant   –   vegnir   fatgas   naginas   disposiziuns   legalas   u   effectivas ch'engrevgeschan l'expropriaziun. Sch'igl è necessari po tar ils bains immobigliars pertutgads da l'expropriaziun er vegnir prenotada en il register funsil ina restricziun dal dretg da disponer.

2 Cuntravenziuns   vegnan   chastiadas   dal   departament   cun   ina   multa   da   fin   1000 francs.   La   procedura   sa   drizza   tenor   la   lescha   davart   la   giurisdicziun administrativa3). * 3 Per   il   donn   che   deriva   cumprovadamain   dal   scumond   d'expropriaziun   sto l'expropriant   pajar   cumplettamain   l'indemnisaziun.   L'effectiv   e   la   dimensiun   dal donn vegnan fixads il medem mument cun l'indemnisaziun per l'expropriaziun.

5. Ils organs d'expropriaziun

Art.  18 *

…

2) cf. latiers l'art. 3 OECG tar la lescha d'expropriaziun, DG 803.110 3) DG 370.100

5

803.100

Art.  19

Cumissiun d'expropriaziun 1. posiziun e cumposiziun * 1 Per l'entir chantun exista ina cumissiun d'expropriaziun. * 2 La cumissiun d'expropriaziun sa cumpona d'ina presidenta u d'in president, d'ina vicepresidenta   u   d'in   vicepresident   sco   er   da   tschintg   ulteriuras   commembras   ed ulteriurs commembers. * 3 La cumissiun d'expropriaziun è independenta en la giurisdicziun ed è obligada mo al dretg. * 4 La cumissiun d'expropriaziun po nominar in secretariat ed in actuariat. En reguard administrativ è ella integrada en la Dretgira superiura. Là dispona ella d'ina adressa da consegna. * 5 La   Regenza   fixescha   la   diaria   per   las   commembras   ed   ils   commembers   da   la cumissiun d'expropriaziun che lavuran en uffizi accessoric. Ella po divergiar da las tariffas   previsas   en   l'artitgel 70   da   la   Lescha   davart   la   relaziun   da   lavur   da   las collavuraturas e dals collavuraturs dal chantun Grischun4). *

2. elecziun

Art.  19a * 1 Las commembras ed ils commembers da la cumissiun d'expropriaziun appartegnan a   differentas   gruppas   professiunalas   ed   han   las   enconuschientschas   tecnicas, linguisticas e localas ch'èn necessarias per ademplir las incumbensas.

2 La Dretgira superiura elegia las commembras ed ils commembers da la cumissiun d'expropriaziun per ina durada da 4 onns. Elecziuns substitutivas durant la durada d'uffizi èn pussaivlas.

3 La   Dretgira   superiura   publitgescha   uffizialmain   las   plazzas   che   ston   vegnir occupadas,   sche   naginas   commembras   e   nagins   commembers   da   la   cumissiun d'expropriaziun en uffizi na sa mettan a disposiziun per ina reelecziun.

4 La   cumposiziun   da   la   cumissiun   d'expropriaziun   sto   vegnir   communitgada publicamain.

3. cumpetenza *

l'effectiv e la dimensiun dal donn che resulta dal scumond d'expropriaziun;

la dumonda d'extensiun da l'exproprià e da l'expropriant;

ils dretgs contestads;

il gener e la dimensiun da l'indemnisaziun d'expropriaziun;

l'enviament anticipà en il possess e las mesiras colliadas cun quai;

Art.  20 1 La cumissiun d'expropriaziun decida spezialmain davart:

a)

b)

c)

d)

e)

f) * … g)

h)

i)

las pretensiuns posteriuras;

la dimensiun da l'indemnisaziun tar la renunzia da l'expropriaziun;

la   pussaivladad   dal   dretg   da   restituziun   e   la   dimensiun   d'ina   eventuala recumpensa;

4) DG 170.400

6

803.100

k) * las   pretensiuns   d'indemnisaziun   pervia   da   causals   sumegliants   a

l) *

l'expropriaziun (expropriaziun materiala);

las pretensiuns d'indemnisaziun posteriuras, sche la procedura d'expropriaziun n'è betg vegnida fatga u sch'ella n'è betg vegnida fatga cunter il donnegià;

m) * l'existenza d'ina expropriaziun materiala.

4. cumposiziun

Art.  20a * 1 La   cumissiun   d'expropriaziun   decida   per   regla   en   ina   cumposiziun   da   trais commembras e commembers. Il collegi giuditgant sa cumpona:

a)

da   la   presidenta   respectivamain   dal   president   u   da   la   vicepresidenta respectivamain dal vicepresident (presidi);

da duas ulteriuras commembras e commembers.

b)

2 Sche la cumissiun d'expropriaziun ha nominà in actuariat, cooperescha l'actuara u l'actuar a la procedura tenor las instrucziuns da la parsura u dal parsura. En il process da decisiun ha ella u el vusch consultativa.

Surveglianza

Art.  21 * 1 La Dretgira superiura ha la surveglianza da la cumissiun d'expropriaziun. * 2 Envers   la   cumissiun   d'expropriaziun   ed   envers   sias   commembras   e   ses commembers dispona ella dals medems instruments da surveglianza e dals medems meds   auxiliars   sco   envers   las   autras   autoritads   giudizialas   ed   envers   lur commembras e commembers ch'èn suttamess a sia surveglianza directa. * 3 Las   disposiziuns   da   la   Lescha   davart   l'organisaziun   giudiziala5)  concernent   la surveglianza giudiziala vegnan applitgadas analogamain. *

Dretgira superiura *

Art.  22 * 1 L'expropriant e l'exproprià pon – sch'i n'è betg fixà expressivamain insatge auter – far recurs tar la Dretgira superiura cunter tut las decisiuns materialas da la cumissiun d'expropriaziun6). * 2 Sch'ina partida fa recurs, ha la cuntrapartida il dretg dal recurs adesiv. * 3 … * 4 … *

5) DG 173.000 6) Guardar art. 52 ss. LDA, DG 370.100

7

803.100

6. Execuziun da l'expropriaziun

Scadenza da l'indemnisaziun

Art.  23 1 L'indemnisaziun per l'expropriaziun sto vegnir pajada davent dal mument da la constataziun legalmain valaivla e sto vegnir tschainsida davent da quel mument cun tschintg pertschient, sche l'exproprià na po betg giudair en ses consentiment il dretg exproprià sur quest termin ora.

Pajament da l'indemnisaziun

Art.  24 1 … * 2 Nua che la dimensiun da l'indemnisaziun na po betg vegnir eruida avant la finiziun da las lavurs da construcziun, sto vegnir pajà l'emprim 80% da la summa probabla ed il rest immediat suenter la marcaziun e la mesiraziun.

3 … *

Repartiziun

Art.  25 1 L'expropriant po pajar al proprietari l'indemnisaziun pajada per il bain immobigliar exproprià e per la valur reducida d'in bain immobigliar betg exproprià mo cun il consentiment d'eventualas persunas cun dretgs reals reducids e cun dretgs persunals prenotads. * 2 Per   pajar   l'indemnisaziun   per   la   servitut   expropriada   a   la   persuna   cun   dretg   è necessari il consentiment d'eventualas persunas cun dretg da pegn immobigliar e cun dretg da grevezza funsila dal bain immobigliar pertutgà.

3 Sche las persunas cun dretg che vegnan en consideraziun na vegnan betg perina areguard la repartiziun, prenda il president da la cumissiun las mesiras che al paran cunvegnentas. El è autorisà da fixar termins per inoltrar il plant cun la smanatscha che – sche quest termin na vegnia betg resguardà – vegnia la repartiziun fatga uschia sco quai ch'el ha previs.

Effect dal pajament

Art.  26 1 Tras il pajament da l'indemnisaziun s'acquista l'expropriant la proprietad al bain immobigliar exproprià u il dretg ad in bain immobigliar concedì tras la procedura d'expropriaziun.

2 Il medem effect ha il pajament d'ina indemnisaziun ch'è vegnida fixada suenter l'introducziun da la procedura d'expropriaziun tras ina cunvegna da las partidas.

3 Sche autras cunvegnas da las partidas mancan, scadan ils dretgs reals restrenschids ed ils dretgs persunals prenotads en il register funsil ch'engrevgeschan la proprietad expropriada, er sch'els n'èn per atgna culpa betg vegnids annunziads e stimads da la cumissiun d'expropriaziun, malgrà ch'igl era vegnì fatg attent sin quai.

8

803.100

Inscripziun en il register funsil, custs, taglia sin midada da maun

Art.  27 1 L'expropriant po pretender che l'acquist da dretg tras l'expropriaziun vegnia inscrit en   il   register   funsil   immediat   suenter   il   pajament   valaivel   da   l'indemnisaziun   e suenter l'eventuala marcaziun e mesiraziun necessaria.

2 Ils custs da la marcaziun, da la mesiraziun e da l'inscripziun en il register funsil sto surpigliar l'expropriant.

3 Per   il   transferiment   da   la   proprietad   tras   l'expropriaziun   na   dastgan   vegnir imponidas al chantun naginas taglias sin midada da maun.

Enviament anticipà en il possess

Art.  28 1 L'expropriant po vegnir autorisà dal president da la cumissiun da prender possess dal terren gia avant il pajament da l'indemnisaziun, suenter che la procedura da stimaziun è introducida e l'inspecziun oculara è fatga e suenter avair tadlà la persuna che sto ceder il dretg, sch'in retard chaschunass gronds donns a l'expropriant. * 2 Sch'il president da la cumissiun ademplescha ina tala dumonda, sto el il medem mument   ordinar   las   mesiras   che   garanteschan   la   fixaziun   posteriura   da l'indemnisaziun.   Sin   dumonda   da   l'exproprià   po   el   ultra   da   quai   pretender   ina prestaziun da garanzia. * 3 En   mintga   cas   sto   l'indemnisaziun   definitiva   vegnir   tschainsida   cun   tschintg pertschient davent dal di ch'il possess cumenza.

7. Dretg da restituziun

Premissas

Art.  29 1 L'exproprià che n'ha betg renunzià cun ina decleraziun en scrit a quest dretg po – cun restituir l'indemnisaziun ch'el ha survegnì per quai – pretender la retrocessiun d'in dretg exproprià e, nua che las relaziuns permettan quai, er da la valur reducida, sch'il dretg vegn – senza esser vegnì duvrà per in intent public – alienà u sch'el duai vegnir duvrà per in intent, per il qual il dretg d'expropriaziun n'è betg dà.

2 Il dretg da restituziun po vegnir executà dal possessur d'avant u da ses ertavels, tar ina expropriaziun parziala dentant mo, sch'els èn anc adina proprietaris dal bain immobigliar restant u da l'immobiglia dominanta.

3 Tar l'inscripziun en il register funsil sto il dretg da restituziun vegnir prenotà sco restricziun dal dretg da disponer.

Obligaziun d'annunzia

Art.  30 1 L'expropriant sto denunziar la persuna cun dretg da restituziun cun inditgar las consequenzas d'indemnisaziun, sch'el vul alienar il dretg exproprià u sch'el vul al duvrar per in intent, per il qual il dretg d'expropriaziun n'è betg dà.

9

803.100

Art.  31 1 Il dretg da restituziun extingua suenter 6 mais dapi l'avis prescrit en l'artitgel 30.

Surannaziun

Decisiun

Art.  32 1 Sch'il dretg da restituziun vegn snegà u sche las partidas na san betg sa cunvegnir davart l'autezza da la recumpensa, decida definitivamain quella instanza che ha fixà legalmain l'indemnisaziun d'expropriaziun.

8. Disposiziuns finalas e transitoricas

Ordinaziun executiva

Art.  33 1 Il cussegl grond regla la procedura per l'execuziun dal dretg d'expropriaziun tras il chantun, per conceder il dretg d'expropriaziun tras il departament, per giuditgar las pretensiuns   da   l'expropriaziun   materiala   e   per   fixar   l'indemnisaziun d'expropriaziun.7) * 2 La procedura sto vegnir ordinada uschia che la realisaziun da l'expropriaziun è garantida uschè spert sco pussaivel, e quai resguardond ils interess degns da vegnir protegids da l'exproprià. *

Art.  34 Entrada en vigur, aboliziun dal dretg vertent 1 La regenza metta en vigur questa lescha suenter l'acceptaziun dal pievel.8)

2 Per quest termin vegnan abolids la lescha davart la renunzia da proprietad privata giaschonta per intents publics dals 13 da fanadur 1839,9) ils artitgels cumplementars dals 8 da schaner 185310) sco er ils artitgels 2 fin 6 da la lescha da construcziun dals 6 da matg 189411).

Disposiziuns transitoricas

Art.  35 1 Cas, per ils quals l'expropriaziun è gia introducida il mument che questa lescha entra en vigur, vegnan tractads tenor il dretg vertent.

7) cf. OECG tar questa lescha, DG 803.110 8)

lescha messa en vigur per il 1. da schaner 1959 cun CR dals 30 da december 1958, revisiun dals   24   da   settember   1978   messa   en   vigur   per   il   1.   da   schaner   1979   cun   CR   dals   30 d'october 1978

9) vDG 966 10) vDG 968 11) vDG   965,   abolì   l'entira   lescha   tras   la   lescha   da   construcziun   e   da   planisaziun   dals   26 d'avrigl 1964, CUL 1964, 430, questa è puspè vegnida remplazzada tras la lescha davart la planisaziun dal territori dals 20 da matg 1973, DG 801.100

10

803.100

2 Percunter vegnan applitgadas las disposiziuns da questa lescha davart il recurs, l'execuziun da l'expropriaziun ed il dretg da restituziun per tut las decisiuns che vegnan communitgadas suenter l'entrada en vigur da questa lescha.

Art.  36 *

Disposiziuns transitoricas concernent la reorganisaziun da las cumissiuns d'expropriaziun

1 La   perioda   d'uffizi   da   las   commembras   e   dals   commembers   da   las   cumissiuns d'expropriaziun finescha ils 31 da december 2024.

2 Las   cumpetenzas,   las   valurs   da   facultad   e   las   obligaziuns   da   las   cumissiuns d'expropriaziun tenor il dretg vegl vegnan transferidas – cun l'entrada en vigur da la midada da questa lescha – senza indemnisaziun a la cumissiun d'expropriaziun tenor il dretg nov.

3 Proceduras ch'èn pendentas davant las cumissiuns d'expropriaziun tenor il dretg vegl il mument che la midada da questa lescha entra en vigur, vegnan surdadas a la cumissiun d'expropriaziun tenor il dretg nov, cura ch'il dretg nov entra en vigur.

11

803.100

Tabella da las modificaziuns - tenor conclus

Entrada en vigur 01-01-1959 01-01-1979 01-01-1979 01-01-1979 01-01-1979 01-01-2001 01-01-2001 01-01-2001 01-01-2001 01-01-2001 01-01-2001 01-01-2001 01-01-2001 01-01-2001 01-01-2001 01-01-2001 01-01-2001 01-01-2001 01-01-2001 01-01-2001 01-01-2001 01-01-2001 01-01-2001 01-01-2001 01-01-2001 01-11-2005 01-11-2005 01-01-2007 01-01-2008 01-01-2007 01-01-2011 01-01-2011 01-01-2013 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-12-2024 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025

Element relasch Art. 20 al. 1, k)

Art. 20 al. 1, l)

Art. 22 Art. 33 al. 2 Art. 2a Art. 3 Art. 4 al. 2 Art. 8 al. 1 Art. 10 al. 1, c)

Art. 10 al. 1, d)

Art. 14 Art. 15 al. 2 Art. 16 Art. 19 al. 1 Art. 20 al. 1, f)

Art. 20 al. 1, m)

Art. 22 al. 3 Art. 22 al. 4 Art. 24 al. 1 Art. 24 al. 3 Art. 25 al. 1 Art. 28 al. 1 Art. 28 al. 2 Art. 33 al. 1 Art. 1 al. 1 Art. 1 al. 2 Art. 3 al. 4 Art. 21 Art. 22 al. 2 Art. 17 al. 2 Art. 19 al. 2 Art. 16 al. 1 Art. 18 Art. 19 Art. 19 al. 1 Art. 19 al. 2 Art. 19 al. 3 Art. 19 al. 4 Art. 19 al. 5 Art. 19a Art. 20 Art. 20a Art. 21 al. 1 Art. 21 al. 2 Art. 21 al. 3 Art. 22 Art. 22 al. 1 Art. 36

Modificaziun emprima versiun integraziun integraziun revisiun totala midada revisiun totala revisiun totala midada midada midada midada aboliziun midada revisiun totala midada aboliziun integraziun aboliziun aboliziun aboliziun aboliziun midada midada midada midada midada integraziun aboliziun revisiun totala midada midada midada midada aboliziun midada dal titel midada midada midada integraziun integraziun integraziun midada dal titel integraziun midada midada midada midada dal titel midada integraziun

Publicaziun en la CUL - - - - - - - - - - - - - - - - - - - - - - - - - - - 2006, 3323 2006, 4584 2006, 3323 2010, 2411 2010, 2554 - 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008

Conclus 26-10-1958 24-09-1978 24-09-1978 24-09-1978 24-09-1978 26-11-2000 26-11-2000 26-11-2000 26-11-2000 26-11-2000 26-11-2000 26-11-2000 26-11-2000 26-11-2000 26-11-2000 26-11-2000 26-11-2000 26-11-2000 26-11-2000 26-11-2000 26-11-2000 26-11-2000 26-11-2000 26-11-2000 26-11-2000 06-12-2004 06-12-2004 31-08-2006 31-08-2006 31-08-2006 16-06-2010 16-06-2010 11-06-2012 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022

12

Tabella da las modificaziuns - tenor element

Element relasch Art. 1 al. 1 Art. 1 al. 2 Art. 2a Art. 3 Art. 3 al. 4 Art. 4 al. 2 Art. 8 al. 1 Art. 10 al. 1, c)

Art. 10 al. 1, d)

Art. 14 Art. 15 al. 2 Art. 16 Art. 16 al. 1 Art. 17 al. 2 Art. 18 Art. 19 Art. 19 al. 1 Art. 19 al. 1 Art. 19 al. 2 Art. 19 al. 2 Art. 19 al. 3 Art. 19 al. 4 Art. 19 al. 5 Art. 19a Art. 20 Art. 20 al. 1, f)

Art. 20 al. 1, k)

Art. 20 al. 1, l)

Art. 20 al. 1, m)

Art. 20a Art. 21 Art. 21 al. 1 Art. 21 al. 2 Art. 21 al. 3 Art. 22 Art. 22 Art. 22 al. 1 Art. 22 al. 2 Art. 22 al. 3 Art. 22 al. 4 Art. 24 al. 1 Art. 24 al. 3 Art. 25 al. 1 Art. 28 al. 1 Art. 28 al. 2 Art. 33 al. 1 Art. 33 al. 2 Art. 36

Conclus 26-10-1958 06-12-2004 06-12-2004 26-11-2000 26-11-2000 31-08-2006 26-11-2000 26-11-2000 26-11-2000 26-11-2000 26-11-2000 26-11-2000 26-11-2000 11-06-2012 16-06-2010 14-06-2022 14-06-2022 26-11-2000 14-06-2022 16-06-2010 14-06-2022 14-06-2022 14-06-2022 14-06-2022 14-06-2022 14-06-2022 26-11-2000 24-09-1978 24-09-1978 26-11-2000 14-06-2022 31-08-2006 14-06-2022 14-06-2022 14-06-2022 24-09-1978 14-06-2022 14-06-2022 31-08-2006 26-11-2000 26-11-2000 26-11-2000 26-11-2000 26-11-2000 26-11-2000 26-11-2000 26-11-2000 24-09-1978 14-06-2022

Entrada en vigur 01-01-1959 01-11-2005 01-11-2005 01-01-2001 01-01-2001 01-01-2007 01-01-2001 01-01-2001 01-01-2001 01-01-2001 01-01-2001 01-01-2001 01-01-2001 01-01-2013 01-01-2011 01-01-2025 01-01-2025 01-01-2001 01-01-2025 01-01-2011 01-01-2025 01-01-2025 01-01-2025 01-01-2025 01-12-2024 01-01-2025 01-01-2001 01-01-1979 01-01-1979 01-01-2001 01-01-2025 01-01-2008 01-01-2025 01-01-2025 01-01-2025 01-01-1979 01-01-2025 01-01-2025 01-01-2007 01-01-2001 01-01-2001 01-01-2001 01-01-2001 01-01-2001 01-01-2001 01-01-2001 01-01-2001 01-01-1979 01-01-2025

Modificaziun emprima versiun midada integraziun revisiun totala revisiun totala aboliziun midada midada midada midada aboliziun midada revisiun totala midada midada aboliziun midada dal titel midada midada midada midada midada integraziun integraziun integraziun midada dal titel aboliziun integraziun integraziun integraziun integraziun revisiun totala midada midada midada revisiun totala midada dal titel midada midada aboliziun aboliziun aboliziun aboliziun midada midada midada midada midada integraziun

803.100

Publicaziun en la CUL - - - - - 2006, 3323 - - - - - - - - 2010, 2411 2023-008 2023-008 - 2023-008 2010, 2554 2023-008 2023-008 2023-008 2023-008 2023-008 2023-008 - - - - 2023-008 2006, 4584 2023-008 2023-008 2023-008 - 2023-008 2023-008 2006, 3323 - - - - - - - - - 2023-008

13